1852 թ. եկեղեցին անմխիթար վիճակում էր և մոտ 4500 ռուբլի (արծաթ դրամ) էր հարկավոր այն վերականգնելու համար: Աշխատանքներին հետևում է երեցփոխ Գևորգ Մանդինյանցը: Ցավոք, շինարարական աշխատանքների ընթացքի մասին գրավոր տեղեկություններ չեն պահպանվել: Հայտնի է միայն, որ 1860 թ. ծրագրվում էր քանդել հյուսիսային կողմում գտնվող իշխանուհի Մարիա Բեգթաբեգյանցի, դերձակ Ցաբոյի, Գիորգի Ամիրաղյանցի, Փողինյանցի և Քալինովի տները և նոր ու առավել ընդարձակ տարածքը հատկացնել եկեղեցուն: Պարսպի շինարարությունը ենթադրում էր 1000 ռուբլու ծախս: Աշխատանքներին հետևում էին իշխան Ղահրամյան Արղությանցը, Եագոր Թամամշյանցը և Նիկոլայ Միրիմանյանցը: Արդեն 1893 թ. նոր և հիմնավոր նորգումներ սկսելու նպատակով Մուղնու Սուրբ Գևորգ եկեղեցու ծխականները գումարում են ընդհանուր ժողով: Ժողովին հետևած հետագա գործողությունների մասին փաստացի տեղեկություններ, ցավոք, չունենք: